รอผลสอบตากใบตั้งแม่ทัพภาค4
ประชาไท- 24 ม.ค.48พล.อ.ประวิตร วงษ์สุวรรณ ผู้บัญชาการทหารบก (ผบ.ทบ.) ระบุว่า ยังไม่มีการแต่งตั้งแม่ทัพภาคที่ 4 คนใหม่ เนื่องจากผลการสอบสวนกรณีการสลายการชุมชนหน้า สภ.อ. ตากใบ จ.นราธิวาส ซึ่งมีพล.อ.เกษมชาติ นเรศเสนีย์ ประธานที่ปรึกษา รมว.กห. เป็นประธานการสอบสวนกรณีสลายม็อบ สภ.อ.ตากใบ ในส่วนของกลาโหมนั้น เพิ่งดำเนินการไปประมาณ 1 สัปดาห์แล้ว ทั้งนี้เมื่อยังไม่ได้ระบุว่าใครถูกใครผิด ก็ต้องให้ความเป็นธรรมกับ พล.ท.พิศาล วัฒนวงศ์คีรีทั้ง พล.ต.ขวัญชาติ กล้าหาญ รักษาการแม่ทัพภาคที่ 4 ก็ยังทำงานได้ดี และ ทบ.ก็ให้อำนาจเต็มกับรักษาการแม่ทัพภาคที่ 4 ด้วย อย่างไรก็ดีคาดว่า จะทราบผลการโยกย้ายทั้งหมดในช่วงเดือนมี.ค.ศกนีนี้ เนื่องจากเป็นช่วงฤดูการโยกย้าย กำลังพลคนใดใน ทบ.ขึ้นเป็นก็ได้เพราะอยู่กับผมมาทั้งนั้น แต่ความคิดของผมเห็นว่า พล.ต.ขวัญชาติ กล้าหาญ รักษาการแม่ทัพภาคที่ 4 ทำงานอยู่ในพื้นที่มานาน เขารู้จักคนเยอะ การเปลี่ยน ตัวตอนนี้ห้วงระยะเวลามันสั้น ก็ยังไม่แน่ว่า พล.ท.พิศาลจะอยู่ต่อไป หรือ พล.ต.ขวัญชาติจะเป็นต่อ ถ้าเอาคนนอกเข้าไปจะวุ่นวายเพราะตอนนี้ยังไม่รู้จะเอาคนเก่าอยู่ต่อไปหรือไม่ ผบ.ทบ.กล่าว 
ประชาไท- 24 ม.ค.48 พล.อ.ประวิตร วงษ์สุวรรณ ผู้บัญชาการทหารบก (ผบ.ทบ.) ระบุว่า ยังไม่มีการแต่งตั้งแม่ทัพภาคที่ 4 คนใหม่ เนื่องจากผลการสอบสวนกรณีการสลายการชุมชนหน้า สภ.อ. ตากใบ จ.นราธิวาส